b"\n_START_ARTICLE_\nRandi Heesoo Griffin\n_START_SECTION_\nInfantesa\n_START_PARAGRAPH_\nGriffin va n\xc3\xa9ixer als Estats Units d'Am\xc3\xa8rica, filla de Tom (nadiu d'Apex (Carolina del Nord)) i Liz Griffin (d'origen core\xc3\xa0). Aspirava a competir en uns Jocs Ol\xc3\xadmpics d'hivern despr\xc3\xa9s de presenciar el debut de l'hoquei femen\xc3\xad com a esport durant l'edici\xc3\xb3 dels Jocs Ol\xc3\xadmpics de 1998 a Nagano (Jap\xc3\xb3). Els seus pares li van permetre comen\xc3\xa7ar a jugar a l'hoquei sobre gel a Cary (Carolina del Nord) i li van comprar el seu primer joc de material d'hoquei.\n_START_SECTION_\nEtapa universit\xc3\xa0ria\n_START_PARAGRAPH_\nHesso Griffin va estudiar a la Universitat Harvard i va jugar a l'equip femen\xc3\xad d'hoquei de la universitat. Fou guardonada amb un monograma d'excel\xc2\xb7l\xc3\xa8ncia entre els anys 2006 i 2010. Griffin va jugar 125 partits durant el seu pas per Harvard: va marcar 21 gols i va realitzar 18 assist\xc3\xa8ncies que van sumar 39 punts. Despr\xc3\xa9s de graduar-se, va esdevenir entrenadora d'hoquei sobre gel per a joves d'entre 12 i 19 anys. El 2013, va comen\xc3\xa7ar un doctorat en antropologia evolutiva a la Universitat Duke.\n_START_SECTION_\nEquip nacional core\xc3\xa0\n_START_PARAGRAPH_\nVa ser contactada per l'Associaci\xc3\xb3 d'Hoquei de Gel de Corea l'any 2014. L'associaci\xc3\xb3 buscava jugadores amb rerefons core\xc3\xa0 que poguessin representar Corea del Sud als Jocs Ol\xc3\xadmpics d'hivern de 2018. Griffin va jugar partits amistosos contra Kazakhstan amb Corea del Sud l'any 2015. Ja en els Jocs Ol\xc3\xadmpics i enrolada amb l'equip core\xc3\xa0 unificat, va marcar el primer dels dos \xc3\xbanics gols de l'equip en el campionat durant la derrota per 4-1 contra Jap\xc3\xb3 en la fase de grups. L'altre fou marcat per Han Soo-jin durant un partit contra la selecci\xc3\xb3 de Su\xc3\xa8cia per la setena posici\xc3\xb3 del torneig.\n_START_SECTION_\nCompetici\xc3\xb3 professional de clubs\n_START_PARAGRAPH_\nEl juliol de 2011, Griffin va signar el seu primer contracte professional amb l'equip NWHL's Connecticut Whale, de la ciutat estatunidenca de Stamford (Connecticut).\n_START_SECTION_\n100 Women BBC\n_START_PARAGRAPH_\nRandi fou inclosa a la llista de les 100 dones m\xc3\xa9s influents del 2018 feta per la BBC arran del seu desafiament als cr\xc3\xadtics de la igualtat salarial per las dones que practiquen professionalment l'hoquei sobre gel utilitzant dades en xarxes socials que demostraven que les jugadores eren tan populars com els jugadors masculins."